Da jeg red på elevponyer for en del år siden fik de altid et stykke lammeskind under sadlen. Det vil sige at det lå direkte på hestens ryg og derefter kom underlaget. Alle de lammepads man ser nu ligger jo imellem underlag og sadel, men burde man ikke bare stadig kunne lægge et stykke lammeskind mod hestens ryg?
Nemlig, jeg kan heller ikke se fordelen ved at lægge det mellem sadel og underlag  Jeg holder mig langt væk fra det syntetiske, det gør vist bare ondt værre...
ikke bare en sadel der er tilpasset korrekt på hesten??
fuld lammeskinds underlag - fordi min sadel IKKE passer 100 % til min hest. Jeg har haft sadelmager ude og prøve mange, mange sadler, og til sidst fandt vi en dressur Hubertus sadel, som næsten passede perfekt - altså med et lammeskind under. Jeg syntes problemet med det fulde lammeskind er, at sadlen nemt glider fra side til side, hvis man ikke formår at sidde helt i balance på hesten, men jeg er jo også en tung rytter  Derfor har jeg overvejet at bytte det ud med, et antiglid underlag + pads i lammeskind, ikke for at se smart ud, men for at finde en løsning til både min hest og mig. Hej fra Mette
min hest får varmeknobber af lammeskindet derfor ligger underlaget som det inderste ind mod hesten.. rider med lammeskind for at beskytte ryggen for unødige stød, og fordi min massør har anbefalet det..
Jeg har mere eller mindre altid være sikker på at det var godt for hesten med et stykke lam mellem sadel og underlag men jeg er heldigvis blevet klogere. Jeg har haft alverdens ting at ligge imellem, lam, gelé pude osv. Så fik jeg splinterny sadel til min (nu afdøde) hest og den lå perfekt på ham. Jeg fik ordre på at nøjes med et underlag under uden alt det krims krams jeg havde. Det gjorde jeg og resultatet var super. Pludselig kan man rent faktisk føle hesten og det er meget bedre for hesten med en tilpasset sadel uden lam. Men ligger sadlen ikke ordenligt er det en god MIDLERTIDIG løsning med lam.
en hest, der svinger i huld eller muskelopbygning og/eller evt. er lidt skarp over ryggen, er det en god idé med lam  Hvis man har en super tilpasset velliggende (og sikkert vældig dyr   ) sadel, er det normalt bedre uden...
Jeg har brugt det ægte lammeskind direkte på huden for at skåne og varme sart ryg. Blev anbefalet både af sadelmager og dyrlæge. Brugte det dog ikke om sommeren
Hejsa. Et lammeskind er en god ting, og jeg tror, at et lammeskindsunderlag er det bedste, fordi pads kan rykke sig under sadlen. Jeg har selv købt en lammepad UDEN synlige kanter, så det kan lægges under underlaget ned mod hestens ryg. Jeg er overbevist om, at det må være det rigtigste og bedste. Mellem sadel og underlag kan det vist kun være for et syns skyld? Det ser i hvert fald både flot og smart ud, men hvor godt det er, ud over at fylde under sadlen - det kan jeg kun være i tvivl om. Jeg har i øvrigt også brugt gelepads med lufthuller op mod sadlen. Allerbedst er det dog med en velstoppet og veltilpasset sadel til hesten, og at man kun bruger sadlen til én hest. Vi har normalt sadelmageren på besøg hvert år for at få sadlerne tilpasset hestene. Og så er alle ekstra underlag unødvendige. Men bruger man samme sadel til flere heste, så kan sadlen naturligvis ikke stoppes, så den passer alle lige godt... og så kommer lammeskind ind i billedet igen - så er det nemlig rigtig udmærket!